open-index/open-wikipedia-markdown huggingface dataset:
Προοδευτική Κίνηση Φοιτητών

thumb
Η **Προοδευτική Κίνηση Φοιτητών** είναι οργάνωση Κυπρίων φοιτητών. Ιδρύθηκε τον Οκτώβριο του 1974 στην Αθήνα, πρόσκειται ιδεολογικά στο ΑΚΕΛ και δραστηριοποιείται στα πανεπιστήμια της Κύπρου, της Ελλάδας, της Αγγλίας, καθώς και άλλων ευρωπαϊκών χωρών που φοιτούν Κύπριοι φοιτητές. Είναι υποτμήμα της Ενιαίας Δημοκρατικής Οργάνωσης Νεολαίας (ΕΔΟΝ). Η παράταξη, προτείνοντας καταλύματα στα μέλη και βοηθώντας στη διασύνδεση των φοιτητών, έχει βοηθήσει στη σχέση που έχει το ΑΚΕΛ με το κοινωνικό σύνολο. Το 2012, η Προοδευτική ήταν ο πλέον δυναμικός άξονας του ΑΚΕΛ, συγκεντρώνοντας το 40% των ψήφων των φοιτητών.

## Παραπομπές

## Εξωτερικοί σύνδεσμοι

* Η ιστοσελίδα της Προοδευτικής ΚΦ

Προοδευτική Κίνηση Φοιτητών
Πρωτάθλημα Καλαθοσφαίρισης Ωκεανίας

To **Πρωτάθλημα Καλαθοσφαίρισης Ωκεανίας** είναι το όνομα που χρησιμοποιείται για το καλαθοσφαιρικό πρωτάθλημα της Ωκεανίας που λαμβάνει μέρος κάθε δύο χρόνια μεταξύ των εθνικών ομάδων της ηπείρου. Το Πρωτάθλημα της Καλαθοσφαίρισης της Ωκεανίας είναι το όνομα που χρησιμοποιείται για το πρωτάθλημα της Ωκεανίας που συμμετέχει κάθε δύο χρόνια μεταξύ των εθνικών ομάδων της Ευρώπης. Μέσα από την διοργάνωση του 2015, το πρωτάθλημα Ωκεανίας είναι επίσης ένα προκριματικό τουρνουά για το Παγκόσμιο Πρωτάθλημα Καλαθοσφαίρισης και τους Ολυμπιακούς Αγώνες. Οι αγώνες του 2015 της Ωκεανίας ήταν και το τελευταίο Πρωτάθλημα Ωκεανίας διότι το 2017 θα χρησιμέψει για την συγχώνευση με το πρωτάθλημα FIBA ​​Ασίας για να δώσουν τη θέση τους για το πρωτάθλημα FIBA ​​Ασίας-Ειρηνικού. Το 2009, η Ομοσπονδία Ωκεανίας μπάσκετ άλλαξε αυτή τη μορφή σε δύο παιχνίδια, σε εντός και εκτός έδρας μεταξύ των δύο χωρών.

Κατηγορία:Διαγωνισμοί της καλαθοσφαίρισης των ανδρών
Κατηγορία:Καλαθοσφαίριση στην Ωκεανία
Κατηγορία:Διοργανώσεις καλαθοσφαίρισης ανδρών
Κατηγορία:Διοργανώσεις καλαθοσφαίρισης εθνικών ομάδων
Κατηγορία:Διαγωνισμοί της καλαθοσφαίρισης των εθνικών ομάδων
Αγγλικό πρωτάθλημα ποδοσφαίρου ανδρών 1902-1903

To 1902-1903 διοργανώθηκε το δέκατο πέμπτο Αγγλικό πρωτάθλημα ποδοσφαίρου ανδρών. Η Σέφιλντ Γουένσντεϊ κατέκτησε το πρωτάθλημα. Η Γουέστ Μπρόμιτς Άλμπιον πρώτη στο πρωτάθλημα του 1901-1902 βγήκε 7η.

## Διοργάνωση

### Φούτμπολ Λιγκ Φερστ Ντιβίζιον

Κατηγορία:Πρέμιερ Λιγκ
Διποταμία Καστοριάς

Η **Διποταμία** ή **Διποταμιά** είναι ορεινό χωριό της Περιφερειακής Ενότητας Καστοριάς στη Μακεδονία σε υψόμετρο 960 μ. με 456 κατοίκους (2011) στο δυτικό άκρο της περιφερειακής ενότητας, κοντά στα σύνορα με την Αλβανία. Μαζί με την Καλή Βρύση και το Μεσόβραχο αποτελούν την τοπική κοινότητα Διποταμιάς που υπάγεται στη Δημοτική Ενότητα Ακριτών του Δήμου Νεστορίου. Βρίσκεται στις βόρειες πλαγιές της κορυφής του όρους Αλεβίτσας και απέχει 34 χλμ. από την πόλη της Καστοριάς.

Περιήλθε στο ελληνικό κράτος κατά την περίοδο των Βαλκανικών Πολέμων και σύμφωνα με την απογραφή του 1920 είχε πληθυσμό 721 ατόμων. Μερικά χρόνια αργότερα, στο πλαίσιο της ανταλλαγής πληθυσμών μεταξύ Ελλάδας και Τουρκίας, οι αλβανόφωνοι μουσουλμάνοι του χωριού αποχώρησαν οικειοθελώς στην Τουρκία. Μέχρι το 1927 η ονομασία του χωριού ήταν Ρέβανη.

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Νεστορίου
Ομοσπονδία Οργανισμών Περιφερειακών Ραδιοφώνων και Τηλεοράσεων

Η **Ομοσπονδία Οργανισμών Περιφερειακών Ραδιοφώνων και Τηλεοράσεων** (Federación de Organismos o Entidades de Radio y Televisión Autonómicos, FORTA) είναι μη κερδοσκοπική οργάνωση της Ισπανίας που ενσωματώνει το σύνολο των δημόσιων περιφερειακών οργανισμών τηλεόρασης και ραδιοφώνου της χώρας. Ιδρύθηκε το 1989 και σήμερα αποτελείται από δώδεκα τέτοιες εταιρείες.

Το 2016 οι οργανισμοί ήταν:

## Παραπομπές

Κατηγορία:Τηλεόραση στην Ισπανία
Ακτινοπτερύγιοι

Οι **Ακτινοπτερύγιοι** ιχθύες αποτελούν ομοταξία των οστεϊχθυών. Οι ακτινοπτερύγιοι πήραν το όνομά τους επειδή φέρουν λεπιδοτρίχια ή «ακτίνες πτερυγίων», με τα πτερύγιά τους να αποτελούνται από μεμβράνες δέρματος το οποίο υποστηρίζουν οστέινες ή κερατοειδής άκανθες (ακτίνες), σε αντίθεση με τα σαρκώδη, λοβωτά πτερύγια τα οποία χαρακτηρίζουν τους σαρκοπτερύγιους ιχθύες, οι οποίοι όμως διαθέτουν και αυτοί λεπιδοτρίχια. Τα πτερύγια των ακτινοπτερύγιων συνδέονται απευθείας με τα εγγύς ή κοιλιακά σκελετικά στοιχεία.

Αριθμητικά, οι ακτινοπτερυγίοι είναι η κυρίαρχη τάξη σπονδυλωτών, αποτελώντας σχεδόν το 99% των πάνω από 30.000 ειδών ψαριών. Είναι παρόντα σε αλμυρά και γλυκά νερά, και σε θαλάσσια περιβάλλοντα από τις αβύσσους μέχρι τα ψηλότερα ορεινά ρέματα. Τα υπάρχοντα είδη ποικίλουν σε μέγεθος από τον παιδοκυπρίνο, με μήκος 8 χιλιοστά, μέχρι το ωκεάνιο φεγγαρόψαρο με βάρος 2.300 κιλά.

Οι ακτινοπτερυγίοι χωρίζονται σε δύο υπομοταξίας, τους Χονδρόστεους και τους Νεοπτερύγιους. Οι Νεοπτερύγιοι με τη σειρά τους χωρίζονται στους Ολόστεους και τους Τελεόστεους.

## Δείτε επίσης

* Ιχθυολογία
Υπερθυρεοειδισμός

Ο **υπερθυρεοειδισμός** είναι η κατάσταση κατά την οποία ο θυρεοειδής αδένας εκκρίνει υπερβολικές ποσότητες θυρεοειδικών ορμονών. Τα συμπτώματα του υπερθυρεοειδισμού ποικίλλουν από ασθενή σε ασθενή, ωστόσο τις περισσότερες φορές περιλαμβάνουν ευερεθιστότητα και νευρικότητα, μυϊκή αδυναμία, διαταραχές του ύπνου, ταχυκαρδία, δυσανεξία στη ζέστη, διάρροια, διόγκωση του θυρεοειδούς, απότομη απώλεια βάρους. 
με-πλαίσιο|Ο θυρεοειδής αδένας.
Ο υπερθυρεοειδισμός δεν έχει πάντα την ίδια αιτία. Πολλές ασθένειες, καθώς και η κατανάλωση κάποιων φαρμάκων, ευθύνονται για την εμφάνισή του. Η κύρια αιτία είναι η Νόσος Γκρέιβς η οποία προκαλείται από αυτοάνοση απόκριση, και ευθύνεται για περίπου το 70% των συνολικών περιστατικών υπερθυρεοειδισμού. Η δεύτερη σημαντικότερη αιτία είναι η οζώδης τοξική βρογχοκήλη, κατά την οποία αναπτύσσονται στον αδένα ένας οι περισσότεροι όζοι, που παράγουν θυρεοειδικές ορμόνες ανεξέλεγκτα. Μικρότερης έκτασης αιτίες είναι η οζώδης βρογχοκήλη, η θυρεοειδίτιδα, το αδένωμα υπόφυσης, η υπερβολική λήψη ιωδίου από τη διατροφή, η λήψη συνθετικών θυρεοειδικών ορμονών. 

Η διάγνωση του υπερθυρεοειδισμού γίνεται αρχικά με την καταγραφή των συμπτωμάτων και την παρατήρηση του ασθενή, ενώ επιβεβαιώνεται με αιματολογικές εξετάσεις. Εκεί διαπιστώνεται η χαμηλή τιμή της θυρεοειδοτρόπου ορμόνης (TSH) και οι υψηλές τιμές της θυροξίνης (T4) ή της τριιωδωθυρονίνης (T3). Τη διάγνωση μπορεί να βοηθήσει το σπινθηρογράφημα θυρεοειδούς με ραδιενεργό τεχνήτιο και ο προσδιορισμός των αντισωμάτων υποδοχέων TSH (TSI). Λιγότερο μπορεί να βοηθήσει το υπερηχογράφημα θυρεοειδή. 

Η θεραπεία του υπερθυρεοειδισμού εξαρτάται από την αιτία και τη σοβαρότητα της κατάστασης του ασθενούς. Οι επιλογές για τη συντηρητική θεραπεία είναι η λήψη ραδιενεργού ιωδίου και η μερική ή ολική καταστροφή του υπερλειτουργούντα θυρεοειδή, και η λήψη αντιθυρεοειδικών φαρμάκων. Σε περιπτώσεις που κρίνεται απαραίτητο, μπορεί να γίνει και χειρουργική αφαίρεση μικρού ή μεγάλου τμήματος του αδένα. 

Η θεραπεία με ραδιενεργό ιώδιο περιλαμβάνει την εφάπαξ από του στόματος χορήγηση κατάλληλης ποσότητας φαρμάκου (ιώδιο-131) σε σχέση με το βάρος του θυρεοειδή. Το ραδιοφάρμακο καταναλώνεται από τον αδένα, τον οποίο και καταστρέφει μέσα σε μερικές εβδομάδες ή μήνες. Η συνηθέστερη παρενέργεια είναι η μετατροπή του ασθενή από υπερθυρεοειδικό σε υποθυρεοειδικό. Ωστόσο, η διαχείριση του υποθυρεοειδισμού με τη λήψη συνθετικής θυροξίνης είναι σαφώς μια πιο ευνοϊκή κατάσταση από αυτήν του υπερθυρεοειδισμού. 

Η φαρμακευτική αντιμετώπιση του υπερθυρεοειδισμού περιλαμβάνει τη λήψη αντιθυρεοειδικών φαρμάκων όπως η μεθιμαζόλη (θειαμαζόλη) και πιο σπάνια η προπυλοθειουρακίλη και η καρβιμαζόλη, οι οποίες μειώνουν την παραγωγή και τα επίπεδα στο αίμα των Τ3 και Τ4. Συμπληρωματικά, μπορεί να χορηγηθούν και ''β''-αναστολείς (beta-blockers), για την προσωρινή διαχείριση συμπτωμάτων όπως η ταχυκαρδία και η εξάντληση. 

Η χειρουργική αντιμετώπιση έγκειται στην ολική ή τμηματική αφαίρεση του θυρεοειδή και συνίσταται σε περιπτώσεις που ο ασθενής δεν ανταποκρίνεται στη συντηρητική θεραπεία ή υπάρχει υποψία καρκίνου. 

## Παραπομπές


Κατηγορία:Παθήσεις του ενδοκρινικού συστήματος
Διονύσιος Χριστάκος

Ο **Διονύσιος Χριστάκος** του Ιωάννη (1888 – 21 Αυγούστου 1951), ήταν Έλληνας δικηγόρος και πολιτικός.

## Βιογραφία
Γεννήθηκε το 1888 και σπούδασε νομικά. Άσκησε τη δικηγορία.

Έχοντας συμμετάσχει στο ΕΑΜ, εκλέχτηκε το 1950 βουλευτής Αθήνας με τη Δημοκρατική Παράταξη. που είχαν συγκροτήσει μικρά αριστερά κόμματα, με τη στήριξη και του παράνομου ΚΚΕ.

Το 1951, με τη στήριξη και πάλι του ΚΚΕ, ίδρυσε τον Δημοκρατικό Συναγερμό και υπήρξε υποψήφιος δήμαρχος Αθηναίων. Στις αρχές Αυγούστου συμμετείχε στην ίδρυση και στην ηγεσία της Ενιαίας Δημοκρατικής Αριστεράς (ΕΔΑ), λίγες εβδομάδες πριν τον θάνατό του.

Πέθανε στον "Ευαγγελισμό" έπειτα από εγχείρηση στα νεφρά σε ηλικία 63 ετών στην Αθήνα στις 21 Αυγούστου και ετάφη την επομένη στο Πρώτο Νεκροταφείο Αθηνών. Με τη σύζυγό του, Ρωξάνη, απέκτησαν 2 γιους, τον Κωνσταντίνο και το Γιάννη.

## Παραπομπές


Κατηγορία:Βουλευτές Αθηνών
Κατηγορία:Βουλευτές εκλεγμένοι με τη Δημοκρατική Παράταξη
Τζαγιάντι (Αλιπουρντουάρ)

Το **Τζαϋάντι** () είναι μικρό δασικό χωριό εντός του *Buxa Tiger Reserve* στην περιοχή Αλιπούρντουαρ *(Alipurduar district)* της Δυτικής Βεγγάλης, στην Ινδία. Βρίσκεται κατά μήκος του Ποταμού Τζαϋάντι *(Jayanti River)*, σχηματίζοντας ένα φυσικό σύνορο με τους λόφους Μπουτάν. Είναι δημοφιλές στους πεζοπόρους για την όμορφη θέα στα γύρω τοπία και τις άγριες πηγές. Μια διαδρομή 13 χλμ. από το *Buxaduar* στο Τζαϋάντι *(Jayanti)* είναι ιδιαίτερα δημοφιλής, διασχίζοντας το πυκνό δάσος του *Buxa Tiger Reserve*.

Το Τζαϋάντι *(Jayanti)* διαθέτει επίσης ένα σπήλαιο με σταλακτίτες που είναι γνωστό ως το σπήλαιο  *Mahakal cave*.

Ο πλησιέστερος σιδηροδρομικός σταθμός είναι στη *Rajabhatkhawa* στο Νέο Οδικό Άξονα *Jalpaiguri-Alipurduar-Samuktala*.

## Παραπομπές


## Εξωτερικοί σύνδεσμοι
* 
*  A trip to Buxa, jayanti
*  Jayanti Birding Trip report By Soma Jha
*  A trip to beautiful Jainti

Κατηγορία:Προστατευόμενες φυσικές περιοχές
Κατηγορία:Γεωγραφία της Ινδίας
Γιόχαν Σνάιντερ

Ο **Γιόχαν Σνάιντερ** (, Όμπερλαουτερ, βάπτ. 17 Ιουλίου 1702 - Λειψία, 5 Ιανουαρίου 1788) ήταν Γερμανός οργανίστας και συνθέτης. Πρώτος του δάσκαλος του ήταν ο Κάντορας Νικολάους Μύλλερ στο Ομπερλάουτερ και κατόπιν ο Γιόχαν Χάινριχ Ράινμαν στο Ζάαλφελντ. Αναφέρεται επίσης ως μαθητής του Γιόχαν Σεμπάστιαν Μπαχ, την περίοδο που ήταν Καπελμάιστερ στο Καίτεν. Δάσκαλοί του στο βιολί ήταν ο Γιόχαν Γκότλιμπ Γκράουν στο Μέρζεμπουργκ και ο Γιόχαν Γκραφ στο Ρούντολσταντ. Το 1721 ανέλαβε τη θέση του οργανίστα και πρώτου βιολιστή στην Αυλή του Ζάαλφελντ και πέντε χρόνια αργότερα έγινε βιολιστής στο δουκάτο της Βαϊμάρης. Το 1729 επιλέχθηκε για τη θέση του οργανίστα στην εκκλησία του Αγίου Νικολάου στη Λειψία, την οποία διατήρησε μέχρι το 1787. Μεταξύ των κριτών ήταν και ο Μπαχ, ενώ για την ίδια θέση διαγωνίστηκαν δύο ακόμα μαθητές του, ο Γ. Κ. Φόγκλερ και ο Γιόχαν Άντολφ Σάιμπε.   

Κατά τον Λόρεντς Κρίστοφ Μίτσλερ, ο Σνάιντερ ήταν εξαιρετικός εκτελεστής στο εκκλησιαστικό όργανο και μετά τον Μπαχ ο καλύτερος στη Λειψία. Οι συνθέσεις του για το εκκλησιαστικό όργανο διακρίνονται για την τεχνική δυσκολία τους και σε μεγάλο βαθμό αποτελούν τυπικά δείγματα της ύστερης μπαρόκ μουσικής, με εξαίρεση το Πρελούδιο σε Σολ Μείζονα, που ακολουθεί τα πρότυπα του στυλ γκαλάν. 

## Παραπομπές


## Πηγές
* Russell Stinson. "Schneider, Johann." *Grove Music Online. Oxford Music Online.* Oxford University Press, 21 Αυγούστου 2016

Κατηγορία:Γερμανοί συνθέτες
Κατηγορία:Οργανίστες
Συμμετοχή της Κύπρου στους Θερινούς Ολυμπιακούς Αγώνες 2012

Η **[[Κύπρος]]** στους **[[Θερινοί Ολυμπιακοί Αγώνες 2012|Θερινούς Ολυμπιακούς Αγώνες του 2012]]** που πραγματοποιούνtαι στο Λονδίνο, εκπροσωπείται από την Κυπριακή Ολυμπιακή Επιτροπή (ΚΟΕ). Συνολικά, λαμβάνουν μέρος 13 αθλητές σε 7 αθλήματα.
## Μετάλλια

| width=78% align=left valign=top |

| width=22% align=left valign=top |

## Εξωτερικόι σύνδεσμοι
*Η επίσημη ιστοσελίδα της Κυπριακής Ολυμπιακής Επιτροπής

Κύπρος
2012
Κατάλογος έργων του Ντιέγο Βελάθκεθ

Αυτός είναι ο κατάλογος των πινάκων και σχεδίων του Ισπανού ζωγράφου Ντιέγο Βελάθκεθ. Δεν πρόκειται περί ιδιαίτερα παραγωγικού ζωγράφου δεδομένου ότι τα έργα του υπολογίζονται σε 120 πίνακες το πολύ, πολλοί από τους οποίους όμως είναι πασίγνωστοι και άσκησαν ιδιαίτερη επίδραση στην εξέλιξη της Τέχνης.

Όλοι οι πίνακες είναι ελαιογραφίες σε καμβά εκτός αν αναφέρεται διαφορετικά. Δεν περιλαμβάνονται τα αμφισβητούμενης πατρότητας έργα και τα σχέδια.

## Σεβίλλη (μέχρι το 1622)

## Μαδρίτη (1622–29)

## Πρώτο ταξίδι στην Ιταλία (1629–30)

## Μαδρίτη (1631–48)

## Δεύτερο ταξίδι στην Ιταλία (1649–51)

## Μαδρίτη (1651–60)

## Παραπομπές


## Πηγές
* 
* 
* 
*
*
*
*
*
*
*
*
*
* 
* 
* 
* 
* 
* 
* 
*
* 
* 
* 
* 
* 

Κατηγορία:Κατάλογοι έργων τέχνης
Κατηγορία:Πίνακες του Ντιέγο Βελάθκεθ
Έσμπιεργκ

300px|thumb|Η παλιά δεξαμενή νερού του Έσμπιεργκ

Το **Έσμπιεργκ** () είναι η πέμπτη μεγαλύτερη πόλη της Δανίας και έδρα του ομώνυμου δήμου. Βρίσκεται στη δυτική ακτή της χερσονήσου της Γιουτλάνδης στη νοτιοδυτική Δανία. Βρίσκεται 71 χιλιόμετρα δυτικά του Κόλντινγκ και 164 χλμ. νοτιοδυτικά του Ώρχους. Το Έσμπιεργκ έχει 71.554 κατοίκους το 2025.

Πριν τη δημιουργία του λιμανιού στο Έσμπιεργκ το 1868, (σήμερα το δεύτερο μεγαλύτερο στη Δανία), στην περιοχή υπήρχαν μόνο μερικά αγροκτήματα. Έπειτα όμως η πόλη αναπτύχθηκε γρήγορα με τον πληθυσμό να αυξάνεται από 13.000 το 1901 σε 70.000 κατοίκους το 1970. Εκτός από την αλιεία και τις ναυτιλιακές δραστηριότητες, το Έσμπιεργκ έγινε επίσης ένα σημαντικό κέντρο για τις εξαγωγές γεωργικών προϊόντων. Η πόλη εξυπηρετείται και από το αεροδρόμιο του Έσμπιεργκ με πτήσεις προς την Αμπερντήν της Σκωτίας και του Σταβάνγκερ της Νορβηγίας.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Δανίας
Κατηγορία:Λιμένες
Κατάλογος νομαρχών Ηρακλείου

Ο **νομάρχης Ηρακλείου** ήταν ο διορισμένος (από το 1899 μέχρι το 1994) και εκλεγμένος (από το 1995 μέχρι το 2010) άρχων του '''νομού Ηρακλείου''' της Περιφέρειας Κρήτης, του ελληνικού κράτους.

Η νομαρχία ιδρύθηκε το 1899 επί Κρητικής Πολιτείας, με πρώτο νομάρχη τον Γεώργιο Μαρή.

Οι νομάρχες διορίζονταν από την εκάστοτε ελληνική κυβέρνηση μέχρι το 1994. Από το 1995 μέχρι τις 31 Δεκεμβρίου 2010 οι νομάρχες ήταν αιρετοί.

Η νομαρχία Ηρακλείου σταμάτησε να υφίσταται την 31η Δεκεμβρίου 2010, όταν καταργήθηκαν οι νομαρχίες στην Ελλάδα και ενσωματώθηκαν στις Καλλικρατικές αυτοδιοικητικές Περιφέρειες, ως Περιφερειακές Ενότητες. Η έδρα της νομαρχίας ήταν η πόλη του Ηρακλείου.

## Διορισμένοι νομάρχες Ηρακλείου

## Αιρετοί νομάρχες Ηρακλείου

### Αντιπεριφερειάρχες Π.Ε. Ηρακλείου

## Πηγές
*Γεώργιος Ι. Παναγιωτάκης, "Το Ηράκλειο και η νομαρχία του", Νομαρχιακή Αυτοδιοίκηση Ηρακλείου, 2005, ISBN 960-88514-1-6.

## Δείτε επίσης
:Κατηγορία:Νομάρχες Ηρακλείου

## Παραπομπές


Κατηγορία:Περιφερειακή ενότητα Ηρακλείου
Ηρακλειο
Το τραγούδι της αγάπης

***Το τραγούδι της αγάπης*** (Iσπανικά: *Canción de amor*) είναι τηλενουβέλα μεξικάνικης παραγωγής του 1996. 

Πρωταγωνιστούν Εδουάρδο Καπετίγιο, Λορένα Ρόχας, Χοακίν Κορδέρο, Νούρια Μπάχες και Αλόνσο Ετσανόβε.

## Πλοκή
Η Άνα είναι το χαριτωμένο αστέρι στο τραγούδι της αγάπης, που ερωτεύεται τον Ρένσο, ένα ροκ τραγουδιστή όταν αντιμετωπίζει ένα υπέροχο μέλλον. Από τη στιγμή που συναντιούνται, η ζωή της Άνα, όπως αυτή αγωνίζεται αλλάζει ριζικά και στον Ρένσο καθώς έχει διαγνωστεί πρόσφατα με λευχαιμία. Η Άνα αποφασίζει να ζήσει τη ζωή της έντονα, παντρεύεται τον Ρένσο και του χαρίζει μια κόρη, για να διατηρηθεί η μεγάλη αγάπη που έχουν.

## Κάστ
*Εδουάρδο Καπετίγιο ως *Λορένσο "Ρένσο"*
*Λορένα Ρόχας ως *Άνα*
*Χοακίν Κορδέρο ως *Νορμπέρτο*
*Νούρια Μπάχες ως *Νόρα*
*Αλόνσο Ετσανόβε ως *Ερνέστο #1*
*Χάιμε Γκάρσα ως *Ερνέστο #2*
*Ραούλ Χουλιά Λέβι ως *Μάρκος Φουέντες*
*Πέδρο Γουέμπερ "Τσατανουγά" ως *Ελίας*
*Ούγκο Ακόστα ως *Δρ. Αριέλ*
*Λετίσια Σαμπατέρ ως *Βαλέρια*
*Σόιλα Κιονίονες ως *Οφέλια*
*Λαουρεάνο Μπρισουέλα ως *Άλβαρες*
*Χόρχε Σαλίνας ως *Νταμιάν*
*Μαουρίσιο Ίσλας ως *Έδγαρ*
*Αϊλίν Μουχίκα ως *Εστρέγια*
*Αβραάμ Ράμος ως *Αδριάν*
*Μαριάνα Σεοάνε ως *Ροξάνα*
*Παρσέλα Πάες ως *Σίλβια*
*Χαβιέρ Ερράνς ως *Αντόνιο*
*Μαρσέλα Πεσέτ ως *Σούσι*
*Ρομπέρτο Μπλαντόν ως *Χαβιέρ*
*Ρόσα Μαρία Μπιανκί ως *Αλίνα*
*Άνα Μπέρτα Εσπίν ως *Χουάνα*
*Μόνικα Σάντσεζ ως *Χενοβέβα*
*Γκιγιέρμο Γκαρσία Καντού ως *Αρισμέντι*
*Χαβιέρ Γκόμες ως *Ροδρίγο Πινέλ*
*Σέρχιο Κλάινερ ως *Ντιέγο*
*Εδουάρδο Λινιάν ως *Μάρκο*
*Χεράρδο Γκαγιάρδο ως *Τεοντόρο*
*Αλεχάντρο Ράμπαγο ως *Χενάρο*
*Όσκαρ Τραβέν ως *Αρτούρο*
*Χοσέ Μαρία Γιασπίκ ως *Σουάμι*
*Αρλέτ Πατσέκο ως *Χουλιάνα*
*Νταβίδ Ράμος ως *Ραμίρο Φλόρες*
*Χούλιο Μοντέρδε ως *Χοσέ Αντόνιο*
*Πάολα Φλόρες ως *Πανφίλα*
*Ραούλ Μεράς ως *Γκιγιέρμο*

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Μπαλτούμα Ιωαννίνων

Η **Μπαλτούμα** (Τοπική Κοινότητα Μεγάλης Γότιστας - Δημοτική Ενότητα Εγνατίας), ανήκει στον δήμο Μετσόβου της Περιφερειακής Ενότητας Ιωαννίνων που βρίσκεται στην Περιφέρεια Ηπείρου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”. Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, η Μπαλτούμα ανήκε στο Τοπικό Διαμέρισμα Μεγάλης Γότιστας, του πρώην Δήμου Εγνατίας του Νομού Ιωαννίνων.

## Γενικά στοιχεία
Η επίσημη ονομασία είναι “η Μπαλτούμα” και αναφέρεται ως ξεχωριστός οικισμός από το 1961 να απογράφεται στην κοινότητα Μεγάλης Γότιστας. Έδρα του δήμου είναι το Μέτσοβο και ανήκει στο γεωγραφικό διαμέρισμα Ηπείρου. Η Μπαλτούμα έχει υψόμετρο 474 μέτρα από την επιφάνεια της θάλασσας, σε γεωγραφικό πλάτος 39,6757110196 και γεωγραφικό μήκος 21,0091452184.

## Πρόσβαση
Η πρόσβαση έχει διευκολυνθεί με την κατασκευή της Εγνατίας Οδού με απόσταση από το οδικό δίκτυο μόλις λίγων χιλιομέτρων. Υπάρχει και παλαιά οδός που διασχίζει τον οικισμό η οποία όμως είναι πολύ κουραστική καθώς έχει πολλές στροφές για αυτό και οι ταξιδιώτες προτιμούν την Εγνατία Οδό. Στο χωριό υπάρχει βενζινάδικο και Περιφερειακό ιατρείο το οποίο λειτουργεί μία φορά την εβδομάδα.

## Παραπομπές


Κατηγορία:Δήμος Μετσόβου
Κατηγορία:Χωριά της περιφερειακής ενότητας Ιωαννίνων
Μουσείο ενδυματολογίας Καστοριάς

Το **Μουσείο ενδυματολογίας Καστοριάς** είναι μουσείο στην Καστοριά. Ιδρύθηκε από το Μουσικοφιλολογικό Σύλλογο «Αρμονία» το 1999, με απώτερο σκοπό να συγκεντρωθούν σ΄ αυτό ότι έχει σχέση  με την Παραδοσιακή ενδυμασία Καστοριάς όχι μόνο της πόλης, αλλά και της ευρύτερης περιοχής.
μικρογραφία|left|110px|Παραδοσιακή γυναικεία ενδυμασία.
Στη συλλογές, σήμερα, συμπεριλαμβάνονται ανδρικές, γυναικείες ακόμα και παιδικές ενδυμασίες καθώς και ζώνες, πόρπες, κάλτσες κ.α.

Μπορείτε να μάθετε περισσότερα στην επίσημη ιστοσελίδα του μουσείου εδώ.
[μικρογραφία|right|250px|Πρώτος από δεξιά ένας μαθητής του Γυμνασίου [Καστοριάς από την Κλεισούρα το 1910 με παντελόνι γκολφ και καπέλο με τη κουκουβάγια. (Φωτ. αρχείο Λεωνίδα Παπάζογλου)]]

## Παραπομπές


ενδυματολογιας μουσειο Καστοριας
Καστορια
Πανδημοκρατικόν Αγροτικόν Μέτωπον Ελλάδος

Το **Πανδημοκρατικόν Αγροτικόν Μέτωπον Ελλάδος** (**Π.Α.Μ.Ε.**) ήταν συνασπισμός πολιτικών κομμάτων που ιδρύθηκε το 1961.

## Ιστορικό
Το Πανδημοκρατικόν Αγροτικόν Μέτωπον Ελλάδος ήταν εκλογικός συνασπισμός που ιδρύθηκε στις 30 Σεπτεμβρίου 1961 με σκοπό τη συμμετοχή στις βουλευτικές εκλογές του 1961 και την αντιμετώπιση του νέου εκλογικού συστήματος που εισήγαγε η κυβέρνηση Καραμανλή. Το Π.Α.Μ.Ε. συγκροτούσαν η Ενιαία Δημοκρατική Αριστερά (Ε.Δ.Α.) και Εθνικόν Αγροτικόν Κόμμα (Ε.Α.Κ.), ενώ συνεργάστηκαν και 16 από τους 24 συνεργαζόμενους με τη Ε.Δ.Α. βουλευτές που είχαν εκλεγεί στις προηγούμενες βουλευτικές εκλογές καθώς και άλλα στελέχη του κεντροαριστερού χώρου που δεν είχαν συνεργαστεί στο παρελθόν με την Ε.Δ.Α..

Το συνδυασμό στήριξε με προκήρυξή του και το παράνομο Κομμουνιστικό Κόμμα Ελλάδας.

Στις εκλογές ο συνασπισμός έλαβε το 14,63% των ψήφων, κερδίζοντας 24 έδρες. Από αυτές οι 22 ανήκαν στην Ε.Δ.Α. και δύο στο Ε.Α.Κ..

## Συμμετέχοντα κόμματα
Τα κόμματα που αποτελούσαν το Πανδημοκρατικόν Αγροτικόν Μέτωπον Ελλάδος ήταν: 

## Αποτελέσματα εκλογών
### Βουλή των Ελλήνων

## Πηγές
* Ηλίας Νικολακόπουλος, Η καχεκτική δημοκρατία, Εκδόσεις Πατάκη, Αθήνα 2000
*  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977.
* Ριζοσπάστης-Ιστορία: Το αστικό πολιτικό σύστημα μετά το 1949

Κατηγορία:Πρώην πολιτικά κόμματα στην Ελλάδα
Θερινοί Παραολυμπιακοί Αγώνες 2016

Οι **Θερινοί Παραολυμπιακοί Αγώνες 2016** (πορτογαλικά: *Jogos Paralímpicos de Verão de 2016*) είναι η 15η διοργάνωση των Θερινών Παραολυμπιακών Αγώνων και ένα μεγάλο διεθνές αθλητικό γεγονός για αθλητές με ειδικές ανάγκες που λαμβάνει χώρα στο Ρίο ντε Τζανέιρο της Βραζιλίας από τις 7 Σεπτεμβρίου έως τις 18 Σεπτεμβρίου 2016. Όντας υπό τη δικαιοδοσία της Διεθνούς Παραολυμπιακής Επιτροπής, οι Θερινοί Παραολυμπιακοί Αγώνες είναι οι πρώτοι αγώνες που διεξάγονται εν μέσω χειμώνα στη χώρα που τους φιλοξενεί. Επίσης είναι η πρώτη φορά που μια λατινοαμερικάνικη πόλη της Νοτίου Αμερικής φιλοξενεί τη διοργάνωση, η δεύτερη φορά που οι αγώνες διεξάγονται στο νότιο Ημισφαίριο (η πρώτη φορά ήταν στο Σίδνεϋ το 2000) και η πρώτη φορά που μια πορτογαλόφωνη χώρα φιλοξενεί το θεσμό. Όλα τα αγωνίσματα γίνονται στο Στάδιο Μαρακανά ενώ προστέθηκαν δυο νέα αθλήματα : το κανόε και το τρίαθλο.

## Δείτε επίσης
*Συμμετοχή της Ελλάδας στους Θερινούς Παραολυμπιακούς Αγώνες 2016

## Εξωτερικοί σύνδεσμοι
* Rio de Janeiro 2016, επίσημος ιστότοπος.
* Rio de Janeiro 2016, στη σελίδα της Διεθνούς Παραολυμπιακής Επιτροπής.
Μυροβλύτης Καστοριάς

Ο **Μυροβλήτης** ήταν ένα ορεινό χωριό, κοντά στη Χρυσή, που ερήμωσε μαζί με άλλα δεκατρία χωριά του Περιφερειακής Ενότητας Καστοριάς (Άγιος Δημήτριος, Αρχάγγελος ή Τσούκα, Γιαννοχώρι, Γλυκονέρι, Γράμος, Δενδροχώρι, Ιεροπηγή, Κοτύλη, Λάγορα, Μοσχοχώρι, Περικοπή, Περιστερά, Ποιμενικό) μετά το τέλος του εμφυλίου πολέμου 1946-49. Λείψανα του χωριού βρίσκονται κοντά στις πηγές του παραποτάμου Σαραντάπορος, ανάμεσα στο όρος Βόιο ανατολικά και τις μικρολίμνες Αρένες δυτικά. Επίσης ήταν ένα από τα πέντε χωριά της Καστοριάς μαζί με το Ακόντιο, τη Διποταμία, τους Κομνηνάδες και τη Νίκη με καθαρά μουσουλμανικό πληθυσμό. Ο Μυροβλήτης ήταν από τα λίγα χωριά που εξαιρέθηκαν από την ανταλλαγή πληθυσμού μεταξύ Ελλάδας και Τουρκίας και γι' αυτό τον λόγο δεν εγκαταστάθηκαν ποτέ Μικρασιάτες πρόσφυγες.

**«Χωρίον ἔχοντος 20 οἰκογενείας τουρκοαλβανῶν» [Σχινάς, 1886]*

Το 1918 αναφέρεται ως οικισμός *Μυροσλάβιστα* της τότε κοινότητας Σλατίνης (Χρυσής), το 1928 μετονομάζεται σε Μυροβλήτης και το 1924 έφυγαν για την Τουρκία 35 άτομα (15 οικογένειες). Ενώ το 1945 αριθμούνται 74 κάτοικοι, στην απογραφή του 1950 είναι έρημο. Επίσημα καταργήθηκε το 1951.

## Σημειώσεις

## Εξωτερικοί σύνδεσμοι

* "Ερείπια Μυροβλήτη" από τον ιστότοπο Ελλάδος Περιήγηση

## Παραπομπές


Κατηγορία:Δήμος Νεστορίου
Κατηγορία:Εγκαταλελειμμένα χωριά της περιφερειακής ενότητας Καστοριάς
Μουσικό πριόνι

thumb|δεξιά|200px| Οργανοπαίκτης μουσικού πριονιού.

Το **μουσικό πριόνι** είναι μουσικό όργανο που αποτελείται από ένα ευλύγιστο πριόνι και παίζεται συνήθως με δοξάρι βιολιού, το οποίο τρίβεται στη μεταλλική του πλάκα, κρατημένη ανάμεσα στα γόνατα του εκτελεστή. Με το αριστερό του χέρι, ο οργανοπαίκτης ρυθμίζει την κάμψη της λάμας του πριονιού και με τον τρόπο αυτό είναι σε θέση να παράγει διαφορετικές νότες με το δοξάρι. Με τη βοήθεια του χεριού ή με μια τρεμάμενη κίνηση του ποδιού επιτυχγάνεται επίσης βιμπράτο. Ο ήχος του μοιάζει με γυναικεία φωνή που μπορεί να πιάσει πολύ ψηλές νότες, όπως μία σοπράνο. Σύμφωνα με την ταξινόμηση Χόρνμποστελ-Σακς ανήκει στα ιδιόφωνα τριβής. 

Η ιστορία του ξεκινά περίπου στα μέσα του 19ου αιώνα, όταν χρησιμοποιήθηκε σε παραστάσεις βοντβίλ και από καλλιτέχνες του μιούζικ-χολ. Παίζεται κυρίως στη λαϊκή ρωσική μουσική και σε αγροτικές περιοχές των ΗΠΑ, απέκτησε όμως δημοφιλία και στην Κίνα. Ετήσια φεστιβάλ για το μουσικό πριόνι έχουν διοργανωθεί στην Καλιφόρνια στα τέλη της δεκαετίας του 1960 και στο Κουανγκτσόου της Κίνας. Ο Ντμίτρι Σοστακόβιτς έγραψε ένα μέρος που προοριζόταν για μουσικό πριόνι στο Πρώτο Κοντσέρτο για πιάνο (1933), το οποίο, όμως, παίζεται συνήθως από βιολί. Χρησιμοποιήθηκε ακόμα από τον κλασικό Γάλλο συνθέτη Ανρί Σωγκέ (Henri Sauguet) στο *Plainte* (1949) και από τον αβάν-γκαρντ συνθέτη Τζορτζ Κραμπ στο *Ancient Voices of Children* (1970). 
 
## Παραπομπές


## Πηγές
*Graham Johnson. "Saw, musical." *Grove Music Online. Oxford Music Online.* Oxford University Press, 23 Αυγούστου 2016

## Εξωτερικοί σύνδεσμοι

* Natalia 'Saw Lady' Paruz. Ανακτήθηκε στις 23.08.2016.

* Musical Saws. (Ιστότοπος εκμάθησης). Ανακτήθηκε στις 23.08.2016.

Κατηγορία:Μουσικά όργανα
Άντονι Μπάουι

Ο **Άντονι Μπάουι** (Τάλσα της Οκλαχόμα 9 Νοεμβρίου 1963), είναι Αμερικάνος πρώην επαγγελματίας καλαθοσφαιριστής. Έχει ύψος 1,98 μέτρα και αγωνιζόταν στη θέση του σμολ φόργουορντ.

## Σταδιοδρομία
Ο Μπάουι αγωνίστηκε στο πανεπιστήμιο Σέμινοουλ Στέιτ της Οκλαχόμα από το 1982 ως το 1984 και μεταγράφηκε για δύο ακόμη χρόνια στο πανεπιστήμιο της Οκλαχόμα. Εκεί, σε 72 αγώνες είχε μέσο όρο 13,4 πόντων, 5,2 ριμπάουντ και 5,0 ασίστ.

Το καλοκαίρι του 1986, επιλέχθηκε στην 66η θέση του ντραφτ του ΝΒΑ από τους Χιούστον Ρόκετς, με τους οποίους αγωνίστηκε σε φιλικούς αγώνες προετοιμασίας το 1986 και το 1987, όπως και με τη φανέλα των Νιου Τζέρσεϊ Νετς το 1988. Αφού αγωνίστηκε για δύο σεζόν με τους Κουάντ Σίτι Θάντερ στο πρωτάθλημα του CBA, έκανε το ντεμπούτο του στο ΝΒΑ με την ομάδα των Σαν Αντόνιο Σπερς τη σεζόν 1988-89, αγωνιζόμενος σε 18 παιχνίδια με μέσους όρους 18,6 πόντων και 3,1 ριμπάουντ.

Την επόμενη χρονιά, φόρεσε τη φανέλα των Χιούστον Ρόκετς, αγωνιζόμενος σε 66 αγώνες με 4,3 πόντους και 1,8 ριμπάουντ. Τη σεζόν 1990-91, μεταγράφηκε στην ιταλική Βαρέζε, καταλαμβάνοντας την ενδέκατη θέση του ιταλικού πρωταθλήματος, πριν επιστρέψει στις Ηνωμένες Πολιτείες για να αγωνιστεί για πέντε χρόνια με την ομάδα των Ορλάντο Μάτζικ. Στους Μάτζικ, υπήρξε συμπαίκτης του Σακίλ Ο'Νιλ, φθάνοντας στους τελικούς του ΝΒΑ το 1995. Έπαιξε σε 350 παιχνίδια, όντας βασικός στα 79 εξ αυτών, με μέσους όρους 6,9 πόντων, 2,3 ριμπάουντ και 2,0 ασίστ.

Τη σεζόν 1996-97, επέστρεψε στην Ιταλία, φορώντας τη φανέλα της Στεφανέλ Μιλάνο, ενώ τον Ιανουάριο του 1998 υπέγραψε στους Νιου Γιορκ Νικς, αγωνιζόμενος σε 27 ματς της περιόδου 1997-98.

Τη σεζόν 1998-99, φόρεσε τη φανέλα της Ζάλγκιρις Κάουνας από τη Λιθουανία, κατακτώντας τον τίτλο της Ευρωλίγκα. Τη σεζόν 1999-00, κατέκτησε το κύπελλο Ελλάδας με την ομάδα της ΑΕΚ, όπως και το Κύπελλο Σαπόρτα. Συνέχισε στον Άρη Θεσσαλονίκης το 2000-01, κλείνοντας τη χρονιά στη Φορτιτούντο Μπολόνια και τη Νήαρ Ηστ, ολοκληρώνοντας την καριέρα του σε ηλικία 39 ετών στη ρωσική Ουράλ Γκρέιτ.

## Τίτλοι-Διακρίσεις

### Συλλογικοί

#### [[Ζάλγκιρις Κάουνας]]

* Ευρωλίγκα: (1999)
* Πρωτάθλημα Λιθουανίας: (1999)

#### [[Α.Ε.Κ. (καλαθοσφαίριση)|Α.Ε.Κ.]]

* Κύπελλο Σαπόρτα: (2000)
* Κύπελλο Ελλάδας: (2000)

#### Ουράλ Γκρέιτ

* Πρωτάθλημα Ρωσίας: (2002)

### Ατομικοί

* MVP του τελικού Κυπέλλου Σαπόρτα: (2000)
* Ελληνικό All-Star Game: (1999)

## Παραπομπές


## Πηγές
* Anthony Bowie NBA Stats | Basketball-Reference.com
* Anthony Bowie Player Profile
* Anthony Bowie Stats, Bio - ESPN

Κατηγορία:Αμερικανοί καλαθοσφαιριστές
Κατηγορία:Σμολ φόργουορντ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές Χιούστον Ρόκετς
Κατηγορία:Καλαθοσφαιριστές Παλλακανέστρο Βαρέζε
Κατηγορία:Καλαθοσφαιριστές Ορλάντο Μάτζικ
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές Ζάλγκιρις Κάουνας
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Φορτιτούντο Μπολόνια
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές Ουράλ Γκρέιτ Περμ
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα
Αγγλικό πρωτάθλημα ποδοσφαίρου ανδρών 1903-1904

To 1903-1904 διοργανώθηκε το δέκατο έκτο Αγγλικό πρωτάθλημα ποδοσφαίρου ανδρών. Η Σέφιλντ Γουένσντεϊ κατέκτησε το πρωτάθλημα.

## Φίρστ Ντινίζιον

Κατηγορία:Πρέμιερ Λιγκ
Ρινόκερος του Καυκάσου

Το ***Elasmotherium caucasicum*** ή κοινώς **ελασμοθήριο του Καυκάσου** ή **ρινόκερος του Καυκάσου** είναι ένα είδος προϊστορικού ρινόκερου του γένους *[[Ελασμοθήριο]]* (*Elasmotherium*). Το μήκος του έφτανε τα 5 μέτρα, τα 2,5 μέτρα σε ύψος και τους 5 τόνους βάρος. Το κέρατο στο μέτωπό του μπορούσε να φτάσει σε ύψος τα 1,5 μέτρα. Ζούσε στην περιοχή της Μαύρης θάλασσας και τον βόρειο Καύκασο.

## Παραπομπές
Κατάλογος έργων του Χανς Χόλμπαϊν του νεότερου

Το λήμμα αυτό περιλαμβάνει κατάλογο των έργων του Χανς Χόλμπαϊν του νεότερου (περ. 1497–1543). Δεδομένου ότι τα περισσότερα ανήκουν στο είδος στο οποίο ο καλλιτέχνης διέπρεψε, στην προσωπογραφία, ο όρος αυτός κατά κανόνα παραλείπεται από τον τίτλο των έργων.

 
Χολμπαιν
Κατάλογος Ελλήνων βουλευτών (1961)

Ακολουθεί κατάλογος με τα 300 μέλη που εξελέγησαν στο **[[Βουλή των Ελλήνων|Ελληνικό Κοινοβούλιο]]** έπειτα από τις Ελληνικές βουλευτικές εκλογές 1961

## Σύνθεση του Κοινοβουλίου
:Για τη σημερινή σύνθεση, δείτε εδώ

*Κοινή κάθοδος στις εκλογές.

## Εκλεγέντες βουλευτές

## Σημειώσεις και παραπομπές


1961
Μιχαήλ Βαρδάκας

Ο **Μιχαήλ Βαρδάκας** (14 Σεπτεμβρίου 1921 - 14 Φεβρουαρίου 1998), του Ιωάννη, ήταν Έλληνας δικηγόρος, βουλευτής και ευρωβουλευτής από τη Θεσσαλονίκη.

## Βιογραφία
Γεννήθηκε στη Θεσσαλονίκη και σπούδασε νομικά στο ΑΠΘ. Άσκησε το επάγγελμα του δικηγόρου.

Εξελέγη βουλευτής στην περιφέρεια Υπόλοιπου Θεσσαλονίκης με τη Νέα Δημοκρατία στις εκλογές του 1974 συγκεντρώνοντας  6.275 σταυρούς. Επανεξελέγη με το ίδιο κόμμα στις εκλογές του 1977 στην περιφέρεια Β΄ Θεσσαλονίκης.

Έγινε ένας από τους πρώτους Έλληνες βουλευτές στο Ευρωπαϊκό Κοινοβούλιο, όπου υπηρέτησε από τον Ιανουάριο του 1981 ως τον Οκτώβριο του ίδιου χρόνου. Ως ευρωβουλευτής  μετείχε στην Επιτροπή Ανάπτυξης και Συνεργασίας από τις 8 Φεβρουαρίου ως τις 18 Οκτωβρίου 1981.

Απεβίωσε σε ηλικία 77 ετών το 1998 στη Θεσσαλονίκη και κηδεύτηκε εκεί. Ήταν παντρεμένος με τη Μαίρη Βαρδάκα και είχαν έναν γιο.

## Παραπομπές


## Πηγές
* 

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Βουλευτές Β΄ Θεσσαλονίκης
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Δημήτρης Γιαννόπουλος

Ο **Δημήτρης Γιαννόπουλος** (Πελοπόννησος 1958-18 Απριλίου 2014) ήταν Έλληνας ηθοποιός, με αρκετές συμμετοχές στα αυτοτελή επεισόδια του Πάνου Κοκκινόπουλου.

## Βιογραφία
Κουμπάρα στον γάμο του ήταν η γνωστή σεναριογράφος Μιρέλλα Παπαοικονόμου με την οποία γνωρίστηκαν στο Θέατρο Στοά και συνεργάστηκαν σε πολλές σειρές όπως: Γυναίκες Αναστασία, Λόγω Τιμής, Η ζωή που δεν έζησα, Λένη και η Ιωάννα της καρδιάς.

Ο θάνατός του μαθεύτηκε μετά από λίγους μήνες, καθώς τόσο ο ίδιος όσο και η οικογένειά του προτιμούσαν να κρατούν χαμηλό προφίλ μακριά από τα φώτα της δημοσιότητας. Όπως δήλωσε στενό οικογενειακό του πρόσωπο ο ηθοποιός τον τελευταίο καιρό αντιμετώπιζε σοβαρά προβλήματα υγείας, χωρίς να επεκταθεί περαιτέρω για τα ακριβή αίτια του θανάτου.

## Τηλεόραση

## Θέατρο
Τα πρώτα χρόνια συνεργάστηκε με το Θέατρο Στοά πρωταγωνιστώντας σε διάφορες παραστάσεις όπως η ‘’Διακήρηξη’’ και οι ‘’Καβγάδες’’ και με σκηνοθέτες όπως Γιώργος Μανιώτης και Θανάσης Παπαγεωργίου. Τα επόμενα χρόνια συνεργάστηκε με τον Γιώργο Μιχαηλίδη σε παραστάσεις όπως ‘’Η αυλή των θαυμάτων’’ του Ι. Καμπανέλη. 

## Ταινίες

## Ενδεικτικές συνεργασίες
Μιρέλλα Παπαοικονόμου, Γιώργος Μιχαηλίδης, Σ. Ράλλης, Α. Θωμόπουλος, Θ. Παπαγεωργίου, Γ. Γρηγορίου, Μ. Λυγιζός, Γ. Μανιώτης, Πάνος Κοκκινόπουλος και πολλοί άλλοι.

## Πηγές
*Έφυγε από την ζωή ο ηθοποιός Δημήτρης Γιαννόπουλος
*Δημήτρης Γιαννόπουλος στο IMDb

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Α. Τζ. Ίνγκλις

Ο **Α. Τζ. Ίνγκλις** (Ουίλμινγκτον του Ντέλαγουερ, 11 Ιουλίου 1967), είναι Αμερικάνος πρώην επαγγελματίας καλαθοσφαιριστής. Έχει ύψος 1,91 μέτρα και αγωνιζόταν στη θέση του σούτινγκ γκαρντ.

## Σταδιοδρομία
Ο Ίνγκλις σπούδασε στο πανεπιστήμιο Βιρτζίνια Γιούνιον από το 1986 ως το 1990, αγωνιζόμενος σε 120 παιχνίδια με μέσους όρους 20,0 πόντων, 4,2 ριμπάουντ και 3,5 ασίστ.

Το καλοκαίρι του 1990, επιλέχθηκε στην 37η θέση του ντραφτ του ΝΒΑ από τους Ουάσινγκτον Μπούλετς, με τους οποίους αγωνίστηκε για δύο σεζόν σε 151 αγώνες του αμερικάνικου πρωταθλήματος, πετυχαίνοντας 1502 πόντους (μ.ο. 9,9).

Την σεζόν 1992-93, φόρεσε την φανέλα της Στεφανέλ Τριέστε, κατακτώντας την τέταρτη θέση του ιταλικού πρωταθλήματος, με μέσους όρους 18,8 πόντων και 3,9 ριμπάουντ. Την επόμενη χρονιά, μεταγράφηκε στην Μπούργκι Ρόμα, όπου εκτόξευσε τον μέσο όρο του σε 25,5 πόντους ανά αγώνα.

Το 1994-95, αγωνίστηκε στο γαλλικό πρωτάθλημα με την Παρί Λεβαλουά και την επόμενη σεζόν στην Ισπανία με την ομάδα της Σαλαμάνκα. Μετά από ένα πέρασμα από την Πιστόια, το 1996-97, μεταγράφηκε στην τουρκική Μπεσίκτας, πριν επιστρέψει στην Λεβαλουά. Έκλεισε την καριέρα του το 2001 στον Άρη Θεσσαλονίκης, με τον οποίο αγωνίστηκε από το Νοέμβριο του 2000, σε 18 αγώνες με μέσους όρους 15,8 πόντων και 3,0 ριμπάουντ ανά αγώνα.

## Παραπομπές


## Πηγές
* A.J. English NBA Stats | Basketball-Reference.com
* A.J. English Player Profile, Portland Trail Blazers
* A.J. English (1990-1991) NBA Stats

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Καλαθοσφαιριστές Βίρτους Ρόμα
Κατηγορία:Καλαθοσφαιριστές Παρί-Λεβαλουά Μπασκέτ
Κατηγορία:Καλαθοσφαιριστές Σαλαμάνκα
Κατηγορία:Καλαθοσφαιριστές Μπεσίκτας
Κατηγορία:Καλαθοσφαιριστές Ρασίνγκ Μπασκέτ Παρί
Κατηγορία:Ξένοι καλαθοσφαιριστές στην Ελλάδα
Κατηγορία:Αμερικανοί καλαθοσφαιριστές
Κονσταντίν Μακόφσκι

Ο **Κονσταντίν Μακόφσκι**  (, 20 Ιουνίου/2 Ιουλίου 1839 — 17 Σεπτεμβρίου/30 Σεπτεμβρίου 1915) ήταν Ρώσος ζωγράφος, συνδεόμενος με το λεγόμενο *κίνημα των περιπλανώμενων* (Peredvizhniki). 
## Βιογραφία
 
Γεννήθηκε στη Μόσχα. Ο πατέρας του, Γεγκόρ Ιβάνοβιτς Μακόφσκι, ήταν σκιτσογράφος και ερασιτέχνης ζωγράφος, ενώ η μητέρα του ήταν συνθέτρια μουσικής. Πολλοί από τους πίνακές του, όπως *το στόλισμα της Ρωσίδας Νύφης* (1889), παρουσιάζουν μια εξιδανικευμένη όψη της Ρωσικής ζωής των προηγούμενων αιώνων. Συχνά θεωρείται αντιπροσωπευτικό δείγμα της *Τέχνης των Σαλονιών*. Ο Μακόφσκι σκοτώθηκε το 1915, όταν η άμαξα που τον μετέφερε συγκρούσθηκε με ένα ηλεκτρικό τραμ στην Αγία Πετρούπολη.

## Επιλεγμένα έργα

Svyatochniye gadaniya by K.Makovskiy (c.1905, Atheism museum).jpg|Η *Χριστουγεννιάτικη Χαρτοπαιξία*. Οι πίνακες της ζωής των Ρώσων αγροτών έκαναν αρκετά δημοφιλή τον Μακόφσκι στη Ρωσία
MakovskiyKE PtDetHudozhTVER.jpg|*Τα παιδιά του καλλιτέχνη*, 1882
Makovsky Ophelia.jpg|Η *Οφηλία του Μακόφσκι*
Russian beauty in summer garland by Konstantin Makovsky.jpg|*Ρωσίδα με ανθοστέφανο*


## Παραπομπές


## Εξωτερικοί σύνδεσμοι

*Biography on site Hrono.ru 
*Official site 
*Biography on site gelos.ru  
*Biography 

Κατηγορία:Ρώσοι ζωγράφοι
Λεκτική κακοποίηση

μικρογραφία|Λεκτική επίπληξη
Η **λεκτική κακοποίηση** (επίσης γνωστή ως *λεκτικός εκφοβισμός*) περιγράφεται ως μια αρνητική δήλωση που απευθύνεται προς το θύμα ή είναι σχετική με το θύμα ή αποκρύπτοντας κάποια απάντηση λέγοντας πως δεν έχει συμβεί. Αν ο θύτης δε ζητήσει συγγνώμη άμεσα και δεν ανακαλέσει την επίμαχη δήλωση, η σχέση μπορεί να καθοριστεί ως λεκτική κακοποίηση.

Στα σχολεία και την καθημερινή ζωή ένα άτομο μπορεί να υποστεί μια λεκτική κακοποίηση-εκφοβισμό (η οποία συχνά έχει και σωματική συνιστώσα) με σκοπό την επιβολή πάνω στο στοχοποιημένο άτομο και να υπάρξει συνεργασία με άλλους εναντίον του στόχου. Γενικά ο εκφοβιστής δε γνωρίζει άλλο τρόπο να επικοινωνήσει συναισθηματικά με τους γύρω.

Στις σχέσεις των ζευγαριών, ο θύτης που ασκεί λεκτική κακοποίηση απαντά στην *προσωπικότητα* του/της συντρόφου δηλαδή στις ανεξάρτητες σκέψεις, θέσεις, επιθυμίες, αισθήματα, εκφράσεις (ακόμα και χαράς) ως ενόχληση ή ακόμα ως επίθεση. Ενώ ορισμένοι άνθρωποι πιστεύουν ότι ο θύτης έχει χαμηλή αυτοεκτίμηση και προσπαθεί να θέσει το θύμα σε παρόμοια θέση, δηλαδή να πιστεύει αρνητικά πράγματα για τον εαυτό του, στις σχέσεις των ζευγαριών δεν συμβαίνει ακριβώς αυτό. Ο ένας σύντροφος για παράδειγμα μπορεί να υποτιμά τον άλλον μόνο και μόνο επειδή ο άλλος έχει αρετές, όπως συναισθηματική νοημοσύνη, ζεστασιά, δεκτικότητα και άλλες.
Ο καθένας μπορεί να δεχτεί λεκτική κακοποίηση. Τυπικά στα ζευγάρια ή στις οικογενειακές σχέσεις, η λεκτική κακοποίηση αυξάνεται σε ένταση και συχνότητα με την πάροδο του χρόνου. Ύστερα από την έκθεση σε λεκτική κακοποίηση, τα θύματα μπορεί να αναπτύξουν κλινική κατάθλιψη και/ή μετατραυματικό στρες. Το στοχοποιημένο άτομο μπορεί με την πάροδο του χρόνου να αναπτύξει οποιαδήποτε ασθένεια σχετίζεται με το άγχος. Η λεκτική κακοποίηση προκαλεί στο θύμα συναισθηματικό πόνο και ψυχική οδύνη.

Αν και είναι η πιο συνηθισμένη μορφή κακοποίησης, η λεκτική κακοποίηση γενικά δεν εκλαμβάνεται με την ίδια σοβαρότητα όπως οι άλλες μορφές κακοποίησης, γιατί δεν υπάρχουν ορατές αποδείξεις πως έχει συμβεί και ο θύτης μπορεί να έχει *άψογη* συμπεριφορά στη συναναστροφή του με τους γύρω. Στην πραγματικότητα όμως, η  λεκτική κακοποίηση μπορεί να είναι το ίδιο επιζήμια στην υγεία κάποιου όπως η σωματική κακοποίηση. Αν ένα άτομο έχει κακοποιηθεί λεκτικά από την παιδική του ηλικία, μπορεί να αναπτύξει ψυχολογικές διαταραχές που να το βασανίζουν κατά τη διάρκεια της ενήλικης ζωής του.

Η **λεκτική κακοποίηση** περιλαμβάνει τα ακόλουθα:

## Δείτε ακόμα

## Παραπομπές


## Εξωτερικοί σύνδεσμοι
*Λεκτική κακοποίηση (Πρόληψη για τη νεολαία)
* Προειδοποιητικά σημάδια που μαρτυρούν έναν θύτη λεκτικής κακοποίησης
*Λεκτική κακοποίηση - ''Βιβλική αναφορά''
*http://www.howstuffworks.com/vsd.htm

Κατηγορία:Ψυχολογική κακοποίηση
Κατηγορία:Εκφοβισμός
Κατηγορία:Κακοποίηση
Δίκτυς

**Δίκτυς** είναι όνομα τεσσάρων αντρών στην ελληνική μυθολογία:

*Ο **Δίκτυς** ήταν ψαράς και αδερφός του βασιλιά Πολυδέκτη της Σερίφου, και οι δύο γιοι του Μάγνη και μίας Ναϊάδας, ή του Περισθένη και της Ανδροθόης, ή του Ποσειδώνα και της Κερεβούς. Ανακάλυψε τη Δανάη και τον Περσέα σε ένα σεντούκι που ξεβγάλθηκε στην ακτή (ή πιάστηκε στο δίκτυ ψαρέματός του). Τους φέρθηκε καλά και μεγάλωσε τον Περσέα σα να ήταν δικός του γιος. Όταν ο Περσέας σκότωσε τη Μέδουσα, έσωσε την Ανδρομέδα, και απολίθωσε τον Πολυδέκτη, έκανε το Δίκτυ βασιλιά. Ο Δίκτυς και η σύζυγός του Κλυμένη είχαν ναό του Περσέα μέσα σε ιερό περίβολο εκκλησίας στην Αθήνα.
*Ο **Δίκτυς**, ένας από τους ναυτικούς αποπειράθηκαν να απαγάγουν τον θεό Διόνυσο, και τιμωρήθηκε από αυτόν όταν τον μεταμόρφωσε σε δελφίνι.
*Ο **Δίκτυς**, ένας Κένταυρος που πήγε στο γάμο του Πειρίθους και πάλεψε με τους Λαπίθες στις Ταυρομαχίες. Ο Δίκτυς υποχώρησε, γλίστρησε και έπεσε από ένα γκρεμό, καρφώνοντας τον εαυτό του στην κορυφή ενός φραξίνου και σκοτώνοντας τον εαυτό του.
*Ο **Δίκτυς**, γιος του Ποσειδώνα και της Αγαμήδης, κόρης του Αυγεία.

## Παραπομπές


Κατηγορία:Μυθικοί βασιλείς
Κατηγορία:Κένταυροι
Disney's Pocahontas

Το ***Disney's Pocahontas*** είναι βιντεοπαιχνίδι πλατφόρμας βασισμένο στην ταινία του Disney με το ίδιο όνομα. Το παιχνίδι δημιουργήθηκε από την Funcom Oslo και κυκλοφόρησε την 1 Ιανουαρίου του 1996. Αργότερα, στις 10 Ιουνίου του ίδιου έτους και σχεδόν ένα χρόνο μετά την πρεμιέρα της ταινίας, κυκλοφόρησε και μία εκδοχή για το Game Boy, η οποία αναπτύχθηκε από την Tiertex Design Studios. Την ίδια περίοδο, άλλη μία εκδοχή του για το Super Nintendo Entertainment System ήταν υπό ανάπτυξη, αλλά τελικά ακυρώθηκε, διότι είχε μείνει πολύ πίσω για να συμπέσει με την εκδοχή για το Mega Drive της Sega.

## Τρόπος παιχνιδιού
Ο παίκτης χειρίζεται την πρωταγωνίστρια Pocahontas και τον Meeko, εναλλάσσοντάς τους όταν χρειαστεί να ξεπεραστούν εμπόδια. Όσο το παιχνίδι προχωρά, η Pocahontas αποκτά ειδικές ικανότητες μιλώντας με τα πνεύματα διαφόρων ζώων, αφού τα βοηθήσει πρώτα. Το παιχνίδι ακολουθεί τη βασική ιστορία της ταινίας, με μερικές διαφορές σε κάποιες καταστάσεις και γεγονότα.

## Υποδοχή
Η εκδοχή του *Disney's Pocahontas* για το Mega Drive δέχθηκε κυρίως θετικές αντιδράσεις από τους κριτικούς. Οι τέσσερις reviewers του *[[Electronic Gaming Monthly]]* σχολίασαν αρνητικά το χειρισμό του παιχνιδιού, αλλά επαίνεσαν τα γραφικά του και κυρίως τον καινοτόμο και προκλητικό σχεδιασμό των παζλ, βαθμολογώντας το με 7 στα 10. Αντιθέτως, το *[[GamePro]]* βρήκε τα παζλ πολύ απλοϊκά και αδιάφορα, αλλά ένιωσε ότι ήταν λογικό για το νεαρό κοινό στο οποίο απευθύνεται το παιχνίδι, ωστόσο επαίνεσε τα γραφικά του.

## Παραπομπές


## Εξωτερικοί σύνδεσμοι
* ''Disney's Pocahontas'' at MobyGames

Κατηγορία:Ποκαχόντας της Disney
Κατηγορία:Βιντεοπαιχνίδια βασισμένα σε ταινίες
Κατηγορία:Βιντεοπαιχνίδια του 1996
Κατηγορία:Βιντεοπαιχνίδια του Mega Drive
Κατηγορία:Βιντεοπαιχνίδια του Game Boy
Κατηγορία:Βιντεοπαιχνίδια ανεπτυγμένα στο Ηνωμένο Βασίλειο
Κατηγορία:Βιντεοπαιχνίδια ανεπτυγμένα στη Νορβηγία
Κατηγορία:Βιντεοπαιχνίδια τοποθετημένα στη Βιρτζίνια
Κατηγορία:Side-scrolling βιντεοπαιχνίδια πλατφόρμας
Ιερός Ναός Αγίου Ζαχαρία Γράμμου

Ο **Ιερός Ναός** **Αγίου Ζαχαρία** είναι ένα διατηρητέο μοναστήρι στην Περιφερειακή Ενότητα Καστοριάς. Ιδρύθηκε κοντά στα τέλη του 16ου αιώνα και παράλληλα είχε αναπτυχθεί περιμετρικά ένας μικρός οικισμός που έφερε την ίδια ονομασία, τα ίχνη του οποίου όμως, δεν εντοπίζονται εύκολα. Τον οικισμό κατέστρεψαν οι Τούρκοι στα μέσα περίπου του 18ου αιώνα.

Ο ναός είναι χτισμένος σχεδόν εξ ολοκλήρου από πέτρα εκτός από τον τρούλο που έχει επένδυση και από κεραμίδι. Οι τοιχογραφίες, δείγμα υψηλής τέχνης των αγιογράφων της εποχής, ανάγονται στον 17ο αιώνα και πολλές από αυτές έχουν ανάγλυφες παραστάσεις.

## Γεωγραφία
Βρίσκεται δίπλα στα Ελληνοαλβανικά σύνορα, στον κεντρικό Γράμμο (υψόμετρο 1.200 μ.) και δίπλα στις αρχές του ποταμού Αλιάκμονα. Απέχει 30 χλμ. δυτικά από το Νεστόριο.

## Ιστορία της Μονής
Το μοναστήρι ιδρύθηκε περίπου στα τέλη του 16ου αιώνα. Μετά την καταστροφή του Λινοτοπίου το 1769 από τους Τουρκαλβανούς, μετά τα Ορλωφικά, εγκαταστάθηκε εκεί μουσουλμανικός πληθυσμός που μετέτρεψε την εκκλησία σε τζαμί. Αργότερα ο ναός μετατράπηκε σε έναν αχυρώνα. Μετά την ενσωμάτωση και αυτής της περιοχής στην ελληνική επικράτεια το 1913 έγιναν προσπάθειες συντήρησης και ανακατασκευής της.

Στις 18 Μαΐου του 2021, εγκρίθηκε από την Οικονομική Επιτροπή της Περιφέρειας Δυτικής Μακεδονίας, το σχέδιο και οι όροι της Προγραμματικής Σύμβασης μεταξύ της Π.Δ.Μ. – Π.Ε. Καστοριάς και του Υπουργείου Πολιτισμού και Αθλητισμού,  για την υλοποίηση του έργου: **«**Ευπρεπισμός περιβάλλοντα χώρου, βελτίωση προσβασιμότητας και αντιπλημμυρική προστασία του Ιερού Ναού Αγίου Ζαχαρία Γράμμου στην Π.Ε. Καστοριάς». Οι εργασίες ολοκληρώθηκαν πριν τον Σεπτέμβριο του ίδιου έτους.

### Εσωτερικός διάκοσμος
Εσωτερικά ο σταυροειδής με τρούλο ναός ήταν κατάγραφος με τοιχογραφίες που πιστοποιούν την αξία των καλλιτεχνών και τις αναζητήσεις της μεταβυζαντινής τέχνης. Η ζωγραφική είναι του 17ου αιώνα, όπως επιβεβαιώνεται από μια επιγραφή που υπάρχει στη νότια πλευρά, πάνω από το παράθυρο.

"ΔΕΗĊΙĊ ΤΟΥ ΔΟΥΛΟΥ ΤΟΥ ΘΕ....ΕΝ ΕΤΕΙ ΑΧΟΑ" 1671

Το 1990 ο ναός ανακηρύχθηκε πολιτιστικό μνημείο.

### Εσωτερικές εικονογραφήσεις

 Image:Agios Zaharias Gramos Fresco 1.jpg | 
 Image:Agios Zaharias Gramos Fresco 2.jpg | 
 Image:Agios Zaharias Gramos Fresco 4.jpg | 
 Image:Agios Zaharias Gramos Fresco 5.jpg | 
 Image:Agios Zaharias Gramos Fresco 6.jpg | 
 Image:Agios Zaharias Gramos Fresco 7.jpg | 
 Image:Agios Zaharias Gramos Fresco 8.jpg | 


## Διοικητικά
Ο οικισμός αναφέρεται το 1918 με το όνομα *Ζαγάρι* στο ΦΕΚ 259Α - 29/12/1918 να προσαρτάται στην τότε κοινότητα Γιαννοβαίνης (Γιαννοχωρίου) που ανήκε στο νομό Φλωρίνης. Το 1927 μετονομάζεται σε Άγιος Ζαχαρίας και το 1940 καταργείται ως οικισμός.

## Παραπομπές


Κατηγορία:Δήμος Νεστορίου
Κατηγορία:Μεταβυζαντινές εκκλησίες στην Ελλάδα
Γυμνό (Δημήτριος Γαλάνης)

Το ***Γυμνό*** του Δημήτρη Γαλάνη (1879-1966) είναι μία ελαιογραφία σε μουσαμά διαστάσεων 19 x 30 εκ. που χρονολογείται στα μέσα περίπου του 20ού αιώνα. Εκτίθεται στο Παράρτημα Κέρκυρας της Εθνικής Πινακοθήκης και Μουσείου Αλεξάνδρου Σούτζου.

## Ο Πίνακας
Στο έργο απεικονίζεται μια γυναικεία μορφή σε οπίσθια όψη, ξαπλωμένη σε λευκό σεντόνι, με λυγισμένα γόνατα και τον κορμό της σχεδόν όρθιο. Η απεικόνιση γυμνών σωμάτων υπήρξε συνηθισμένο θέμα στα έργα χαρακτικής του Γαλάνη όχι όμως σε ότι αφορά τα έργα ζωγραφικής του όπου αντλούσε τη θεματολογία του από την καθημερινή ζωή και τα τοπία της Νότιας Γαλλίας. Στο συγκεκριμένο πίνακα αποδίδεται μέσα από το συνδυασμό και την παράθεση των χρωμάτων η μορφολογία και η πλαστικότητα του γυναικείου σώματος. Οι εναλλαγές του φωτός αποδίδονται με την κλιμάκωση των τριών χρωμάτων που απαρτίζουν την εικόνα, δηλαδή το πέρασμα από το σκοτεινό μαύρο φόντο στο γήινο θερμό της γυναικείας σάρκας μέχρι το λευκό του σεντονιού, όπου πινελιές από μαύρο και γαιώδες δημιουργούν τον ρυθμό των πτυχώσεων. Η ρευστότητα με την οποία εξαπλώνονται οι πινελιές δημιουργεί την αίσθηση της συνεχούς κίνησης και αποδίδει επιτυχημένα τους όγκους. 

## Επιρροές του καλλιτέχνη
Ο Δημήτρης Γαλάνης ήταν σημαντικός χαράκτης σε ευρωπαϊκό επίπεδο και πρωτοπόρος καλλιτέχνης της νεοελληνικής χαρακτικής.  Δεν αναλώθηκε στις ακαδημαϊκές τάσεις των χρόνων της μαθητείας του, ούτε όμως δέχτηκε τη διάλυση των μορφών σε φως και χρώμα σύμφωνα με τις τάσεις του ιμπρεσιονισμού. Στα πρώιμα έργα του είναι ευδιάκριτες οι επιρροές από τον Σεζάν και τα κινήματα του κυβισμού και του φωβισμού ενώ μεταγενέστερα απέκτησε ένα προσωπικό ύφος, που βασιζόταν στις αρχές της κλασικής παράδοσης που εκπροσωπούσε ο Αντρέ Ντερέν, στενός φίλος του Έλληνα καλλιτέχνη. Πιο συγκεκριμένα, χρησιμοποιεί σκοτεινά, καφετιά και ελαιώδη χρώματα που χαρακτήρισαν τη ζωγραφική της περιόδου του Μεσοπολέμου. Ο Γαλάνης πειραματίστηκε με την απλοποίηση της φόρμας, τη γλυπτική δύναμη της πινελιάς και την απόδοση μιας εύρωστης ερμηνείας της ζωγραφικής.

## Παραπομπές


## Πηγές
#Εθνική Πινακοθήκη και Μουσείο Αλεξάνδρου Σούτζου,*Εθνική Πινακοθήκη 100 χρόνια* β΄έκδοση, Αθήνα 2001, ISBN 960 7791 02 9
#Ίδρυμα της Βουλής των Ελλήνων για τον κοινοβουλευτισμό και τη Δημοκρατία, *Έργα Τέχνης από τη συλλογή της Βουλής των Ελλήνων* β΄ αναθεωρημένη έκδοση, 2010, ISBN 978 960 6757 29 7
#Εθνική Πινακοθήκη και Μουσείο Αλεξάνδρου Σούτζου, "Ελληνική Ζωγραφική, Μόνιμες Συλλογές", ISBN 978 960 7791 36 8
## Εξωτερικοί Σύνδεσμοι
* Επίσημη Ιστοσελίδα Εθνικής Πινακοθήκης-Μουσείου Αλεξάνδρου Σούτζου Αθηνών
* Επίσημη Ιστοσελίδα Παραρτήματος της Εθνικής Πινακοθήκης στην Κέρκυρα

Κατηγορία:Έργα ελληνικής ζωγραφικής
Κατηγορία:Εθνική Πινακοθήκη-Μουσείο Αλεξάνδρου Σούτζου